
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 23C/36/2024 8724202565 13. 09. 2024 JUDr. Juraj Šteffel ECLI:SK:OSPP:2024:8724202565.2
Uznesenie Okresný súd Poprad v spore žalobcu: A. B., nar. XX. XX. XXXX, bytom C. D. XXX/XX, XXX XX A., právne zastúpeného: JUDr. Daniela Straková, advokátka, so sídlom Konštantínova 6, 080 01 Prešov, proti žalovanej: A. E., nar. XX. XX. XXXX, bytom F. XXX/XX, XXX XX A., o zrušenie a vyporiadanie podielového spoluvlastníctva k nehnuteľnosti, t a k t o rozhodol: I. S c h v a ľ u j e sa súdny zmier v nasledovnom znení: Zrušuje podielové spoluvlastníctvo účastníkov konania k pozemku E-KN 1662/4 – orná pôda o výmere 340 m2, zapísaný na LV č. XXXX k.ú. A., obec A., okres G. a toto vyporiadava tak, že do výlučného vlastníctva žalobcu p r i k a z u j e v celosti pozemok E-KN 1662/4 – orná pôda o výmere 340 m2 k.ú. A.. Žalobca sa z a v ä z u j e vyplatiť náhradu za spoluvlastnícky podiel žalovanej o veľkosti 1/6-ina k pozemku E-KN 1662/4 – orná pôda o výmere 340 m2 k.ú. A. v dojednanej jednotkovej cene 20 eur za m2, čo v prepočte na odpredávanú výmeru predstavuje sumu 1.133 eur, a to v lehote 15 dní od právoplatnosti uznesenia k rukám žalovanej. Účastníci n e m a j ú
nárok na náhradu trov konania. odôvodnenie:
1. Žalobca sa žalobou z 24.06.2024 domáhal na žalovanej zrušenia a vyporiadania podielového spoluvlastníctva k nehnuteľnosti špecifikovanej v žalobe a náhrady trov konania. 2. 13.09.2024 sa žalobca a žalovaná dohodli na schválení súdneho zmieru, čo vyplýva zo zápisnice o pojednávaní. 3. Podľa § 148 ods. 1 zákona č. 160/2015 Z. z. Civilný sporový poriadok v znení neskorších predpisov (ďalej len „CSP“) žalobca a žalovaný môžu uzavrieť zmier. O uzavretie zmieru sa má súd vždy pokúsiť. 4. Podľa § 148 ods. 2 CSP súd rozhodne o tom, či uzavretý zmier schvaľuje; neschváli ho, ak je v rozpore so všeobecne záväznými právnymi predpismi. 5. Keďže zmier nie je v rozpore so všeobecne záväznými právnymi predpismi, súd ho schválil. 6. Podľa § 262 ods. 1 CSP o nároku na náhradu trov konania rozhodne aj bez návrhu súd v rozhodnutí, ktorým sa konanie končí. 7. Podľa § 255 ods. 1 CSP súd prizná strane náhradu trov konania podľa pomeru jej úspechu vo veci.
8. Pokiaľ ide o trovy konania, vzhľadom na osobitné a výslovné dojednanie strán v uzavretom súdnom zmieri o náhrade trov konania, súd rešpektujúc autonómnu vôľu strán schválil súdny zmier aj v tejto časti. Poučenie: Proti tomuto uzneseniu odvolanie nie je prípustné. (§ 355 ods. 2 CSP v spojení s § 357 CSP a contrario)

Zdroj: KAUZIS.SK – https://www.kauzis.sk/judikatura/r/ECLI:SK:OSPP:2024:8724202565.2 (dáta aktuálne k 11. 11. 2026). Záväzné je znenie zverejnené súdom.




